
1. Rhowch yr ymadroddion mewn brawddegau

1) Beirniadwyd y Prif Weinidog yn hallt gan y wasg am ei hymgyrch gwael yn ystod yr etholiad cyffredinol.

2) Gwelodd y plentyn yr arwydd o flaen yr hen adeilad sy’n rhybuddio pobl i gadw draw ond fe aeth e i mewn serch hynny. 

3) Roedd y pêl-droediwr yn teimlo ei fod e wedi cael cam gan y dyfarnwr ar ôl iddo dderbyn cerdyn coch. 

4)	Athro: 		Beth yw trydydd person unigol amser presennol y ferf “sefyll”?
Disgybl: 	Mae’n ddrwg gen i, syr – ’sdim clem ’da fi o gwbl.
Athro: 		Taset ti’n gwrando arna i, byddet ti’n ei wybod.

5) Gwneuthum fy ngorau glas i ennill y ras ond, yn y pen draw, nid oeddwn yn ddigon cyflym. 

6) 	A: Sa i’n siŵr a ddylwn i wneud cais am y swydd hon.
B: Dylet ti fentro arni – ’sdim byd ’da ti i’w golli, wedi’r cyfan.

7) 	Mam:	Dylet ti ddim mynd i’r ardal yna ar dy ben dy hunan, mae’n ofnadwy o beryglus.
Merch: O, mam, dych chi’n mynd o flaen gofid wrth ddweud hynny. Bydda i’n iawn.

8) 	A: Fyddwn i ddim wedi gwneud hynny taswn i yn dy le di.
B: O, paid â mynd ar gefn dy geffyl, dyn ni i gyd yn gwneud camgymeriadau, hyd yn oed tithau.

9) Nid oedd hi’n hollol sicr a fyddai deiat feganaidd yn syniad da ond penderfynodd hi roi cynnig arno.

10) 	A: Sut gall yr Elyrch osgoi cael eu diraddiad i’r Bencampwriaeth y tymor ’ma, ’te?
B: Dylen nhw brynu amddiffynwyr dibynadwy a chanolwr blaen sydd â hanes o sgorio mewn gemau allweddol.
C: Wi’n cytuno’n llwyr – rwyt ti wedi taro’r hoelen ar ei phen fan’na.




2. Ysgrifennwch frawddegau sy’n cynnwys y ffurfiau berfol isod

1) Cwyd y mynach i weddïo pan gwyd yr haul. 

2) Deil y disgyblion y bws i’r ysgol bob dydd. 

3) Egyr yr amgueddfa am naw o’r gloch y bore, o ddydd Llun i ddydd Gwener, a bob yn ail fore Sadwrn. 

4) Ceidw’r garddwr beiriant torri glaswellt yn ei sièd.

5) Dengys y plentyn ei deganau newydd i’w gyfeillion. 

6) Dywed Mair fod y tywydd yn hyfryd yng Nghymru ym mis Awst ond nis credaf. 

7) Erys y gath yn amyneddgar am yr aderyn. 

8) Gwna hynny imi deimlo’n oer. 

9) Dim ond ddwywaith y flwyddyn y gwêl Siôn ei rieni y dyddiau hyn. 

10) Saif y myfyrwyr eu harholiadau yn yr haf ond byddai’n well ganddynt fod ar eu gwyliau.

11) Dof yn ôl yr wythnos nesaf: ymddengys eu bod nhw i ffwrdd ar hyn o bryd. 

12) Rhed Rhodri yn gyflymach nag Aled – dyna’r rheswm taw ef sy’n cynrychioli tîm yr ysgol. 




3. Darn a deal testun

(“Ffocws ar y Ffib Dems”, Lol, Haf 2017)

Dyma erthygl o’r cylchgrawn dychanol, Lol. Mae’n ymwneud ag ymddygiad Democratiaid Rhyddfrydol Cymru (y ‘Lib Dems’) yn ystod y ddau etholiad cyffredinol diwethaf. 

Yn etholiad 2015, cyhuddwyd Mike Parker, ymgeisydd Plaid Cymru dros Geredigion, o hiliaeth gan y papur newydd, y Cambrian News. Enillodd Mark Williams y sedd dros y Democratiaid Rhyddfrydol. 

Yn 2017, Ben Lake oedd cynrychiolydd Plaid Cymru. Cyhuddwyd ei blaid o gefnogi “Brecsit eithafol” gan y Democratiaid Rhyddfrydol ar Facebook ac mewn pamffledi (“propaganda”) etholiadol. Yn y diwedd, collodd Mark Williams (neu, cafodd “ei shaffto gan yr etholaeth”) wrth i “Ben bach” gipio’r sedd.

Mae dirmyg yr awdur tuag at y Democratiaid Rhyddfrydol yn amlwg o deitl y darn, “Ffocws ar y Ffib Dems”. Dyma gyfeiriad dychanol at gylchgrawn y blaid, “Focus”. Mae e’n chwarae ar eiriau wrth ddefnyddio’r gair Saesneg “ffib” (fib, sy’n golygu ‘celwydd’) yn lle ‘Lib’. 

O dan y pennawd, mae tri slogan eironig, gan gynnwys ‘methu gwneud graffiau’. Yn eu taflenni etholiadol, mae’r Lib Dems yn tueddu i ddefnyddio graffiau i ddangos taw nhw sydd fwyaf tebygol o herio’r blaid mewn grym. Mae’r awdur yn gwneud hwyl am ben hyn wrth lunio graff o’r un math, er gwaethaf y ffaith nad oes ganddynt yr un sedd erbyn hyn. 

O ran Plaid Cymru, mae’r awdur yn disgrifio Dafydd Elis-Thomas fel “ffŵl” sy’n newid ei feddwl drwy’r amser. Mae Ben Lake mor “bland” nad yw’n bosibl ei alw e’n “hiliol [nac] yn unrhyw beth, a dweud y gwir”. Mae e’n priodoli buddugoliaeth Ben Lake i’r ffaith bod y myfyrwyr (pleidleiswyr naturiol Llafur) wedi mynd (“bygro off”) adref dros yr haf. 

Mae e’n cyhuddo’r Cambrian News o ogwydd tuag at y Lib Dems (maent wedi eu cefnogi nhw “ym mhob un ddadl ers Cain vs Abel”). Ond y Democratiaid Rhyddfrydol (“y morons mewn melyn”) yw targed go iawn ei ddicter. Maent yn “anrhyddfrydol ac yn annemocrataidd iawn”; maent yn “rhaffu celwyddau”; a rhedasant ymgyrch “budr”. 

Ysgrifennir yr erthygl mewn iaith eithaf anffurfiol, gyda llawer o eiriau Saesneg, fel ‘patsh’, ‘bland’, ‘wingo’, ‘dim mistêc’, a ‘bygro off’. Gallwch ddychmygu’r awdur yn sgwrsio fel hyn mewn tafarn. 

Mae’r awdur yn defnyddio cyfeiriadau diwylliannol i greu effaith ddigrif. Fy hoff enghraifft yw hyn:

“Doedden nhw ddim yn medru beio neb ond eu hunain. Nid y Cambrian News. Nid y Torïaid. Nid yr heulwen, na golau’r lloer, na’r amseroedd da, na’r boogie.”

Dyma gyfeiriad at gân y Jacksons, ‘Blame it on the Boogie’. Mae’n drawiadol i’w weld mewn testun gwleidyddol. 

Mae’r erthygl yn un ddadleuol a sarcastig, sy’n gwneud defnydd da o hiwmor ac eironi i fynegi safbwynt yr awdur yn effeithiol. 

4. Cyfieithiad

Am ddeg o’r gloch bob bore Llun, cynhalia’r staff gyfarfod wythnosol. Yn ôl rhai, dyma gyfarfod gwaethaf yr wythnos ac, yn ddiweddar, maent wedi bod yn parhau tan ddau o’r gloch y prynhawn.

[bookmark: _GoBack]Roeddent wedi bod yn gwella ond roedd un eitem benodol ar yr agenda, sef y system gyfrifiadurol, ac mae’r pwnc hwn wedi bod yn denu’r holl sylw ym mhob cyfarfod ers dechrau’r flwyddyn.

Roedd y staff yn cwyno am y system flaenorol. Roedd yn hen ac roedd yn araf. Byddai system newydd yn well. Felly, roedd y cadeirydd eisoes wedi penderfynu gofyn i’r rheolwyr fuddsoddi ac roeddent wedi cytuno. 

Dair wythnos ar ôl hynny, ac roedd y system newydd wedi cyrraedd ac roedd pawb yn hapus. Yn anffodus, nid oeddent wedi sylweddoli faint oedd y cyfan wedi costio , a nawr nid oes arian ar ôl i brynu unrhyw beth arall tan y flwyddyn nesaf. Rydym yn wynebu anawsterau ariannol.

Pe baent wedi gwybod am y sefyllfa ariannol ddifrifol, ni fyddent wedi prynu’r system newydd yn y lle cyntaf, ond mae’n rhy hwyr nawr. Byddant yn talu amdani am byth.

